14. april 2026.

Henkel dodatno učvršćuje svoju posvećenost održivosti

Henkel najavljuje nove ciljeve održivosti za 2030. godinu

•	Neto nulte emisije: smanjiti apsolutne emisije gasova sa efektom staklene bašte iz opsega 1 i 2 za 42 odsto, a emisije iz opsega 3 za 30 odsto, sa ciljem dostizanja neto nultih emisija do 2045. Godine
•	Cirkularna ekonomija: povećati udeo reciklirane plastike u ambalaži za potrošače na najmanje 35 odsto, uz to da 100 odsto ambalaže bude dizajnirano za reciklažu
•	Globalna rodna ravnopravnost: težiti da se postigne najmanje 45 odsto zastupljenosti žena i muškaraca na svim nivoima menadžmenta i obezbediti globalnu jednakost zarada*
•	Održivi lanci snabdevanja: obezbediti da 85 odsto dobavljača ispunjava definisane standarde održivosti

Diseldorf – Nadovezujući se na snažno nasleđe održivosti još od svog osnivanja i tradiciju dugu 150 godina, Henkel postavlja nove srednjoročne ciljeve do 2030. godine. Novi ciljevi održivosti odražavaju stratešku odluku kompanije da dodatno ubrza svoj uticaj duž celokupnog lanca vrednosti. Kroz holistički pristup koji integriše klimatske aktivnosti, jednakost i održive lance snabdevanja, Henkel označava početak novog ciklusa.
 
„Tokom 150 godina, Henkel je pokazao da odgovorno poslovanje i snažni poslovni rezultati idu ruku pod ruku. U današnjem izazovnom i promenljivom okruženju, važnije je nego ikada zauzeti jasan i dosledan stav u oblikovanju održive budućnosti“, rekao je Karsten Knobel, generalni direktor kompanije Henkel. „U skladu sa našom agendom svrsishodnog rasta, sada pravimo sledeći korak kroz nove, ambiciozne, ali i merljive ciljeve održivosti. Fokusiramo se na tri ključna prioriteta u kojima verujemo da možemo ostvariti značajan uticaj i dodatno podstaći održivu vrednost.“

„Naše bogato nasleđe obeležavaju kako odgovornost, tako i pionirski duh, posebno kada je reč o izgradnji održivije budućnosti. Novi ciljevi odražavaju stratešku odluku da ubrzamo uticaj duž celokupnog lanca vrednosti, pružajući jasan i primenljiv okvir za integraciju održivosti u svakodnevne poslovne odluke. Ostvarivanje dugoročnog i sveobuhvatnog uticaja zahteva hrabrost i zajedničku posvećenost – kroz sve timove, tržišta i lokacije širom sveta“, dodaje Silvi Nikol, izvršna potpredsednica za ljudske resurse, infrastrukturu i održivost.
 
Ubrzavanje puta ka neto nultim emisijama i cirkularnoj ekonomiji
Henkel je posvećen dostizanju neto nultih emisija do 2045. godine i 2024. je definisao sveobuhvatnu mapu puta za ostvarenje ovog cilja, koju je verifikovala inicijativa Science Based Targets (SBTi). Kompanija ima za cilj značajno smanjenje emisija duž celokupnog lanca vrednosti kroz unapređenje energetske efikasnosti i širu primenu obnovljivih izvora energije i održivijih goriva. Kao ključni korak na ovom putu, Henkel planira da do 2030. godine smanji apsolutne emisije gasova sa efektom staklene bašte iz opsega 1 i 2 za 42 odsto (u odnosu na 2021. godinu), kao i da smanji apsolutne emisije iz opsega 3 za 30 odsto.  Emisije iz opsega 1 i 2 obuhvataju direktne i indirektne emisije iz naših operacija, dok opseg 3 uključuje emisije koje nastaju u uzvodnom i nizvodnom lancu vrednosti. Postignuti napredak pokazuje da je Henkel na dobrom putu: do 2025. godine kompanija je ostvarila smanjenje emisija iz opsega 1, 2 i 3 za 29 odsto u odnosu na baznu 2021. godinu i uvela klimatski neutralnu proizvodnju na 37 lokacija širom sveta. U tom kontekstu, Henkel je značajno povećao udeo električne energije iz obnovljivih izvora na 97 odsto na globalnom nivou. Ova smanjenja odražavaju kako operativna unapređenja, tako i intenzivniju saradnju sa dobavljačima i partnerima.
 
Još jedan važan element Henkelovih napora u oblasti zaštite životne sredine jeste posvećenost podršci cirkularnoj ekonomiji. Kompanija je postavila jasne ciljeve i za udeo recikliranih materijala u ambalaži potrošačkih proizvoda, kao i za procenat ambalaže dizajnirane za reciklažu. Do 2030. godine planirano je da udeo recikliranih materijala dostigne najmanje 35 odsto, u odnosu na trenutnih 28 odsto. Pored toga, Henkel ima za cilj da do 2030. godine 100 odsto ambalaže bude dizajnirano za reciklažu, pri čemu je taj udeo već danas 88 odsto.
 
Kompanija takođe doprinosi razvoju ambalaže koja se može reciklirati kroz specijalizovana adhezivna rešenja, koja razvija njen poslovni sektor Adhezivi Tehnologije. Ova rešenja se testiraju u namenskim „Packaging Recyclabs“ laboratorijama, koje su deo Henkelovih centara za kupce u Diseldorfu i Šangaju. 

Unapređenje jednakosti zaposlenih na globalnom nivou
Henkel je potvrdio svoju posvećenost jednakim mogućnostima i inkluzivnom radnom okruženju, uz pravedne plate. Do 2030. godine, kompanija teži postizanju rodne ravnoteže u menadžmentu na globalnom nivou, tako da svaki pol bude zastupljen sa više od 45 odsto na svim nivoima upravljanja. Do kraja 2025. godine, udeo žena u menadžmentu već je dostigao više od 43 odsto, što predstavlja važnu prekretnicu i pokazuje konkretne rezultate. Pored toga, Henkel teži postizanju globalne jednakosti u zaradama do 2030. godine. Oba cilja sprovode se u skladu sa lokalnim zakonodavstvom i pristupima prilagođenim pojedinim regionima.
 
Saradnja za održivije lance snabdevanja
Henkel intenzivira napore u bliskoj saradnji sa dobavljačima i podizanju standarda održivosti u celom lancu snabdevanja. Kompanija sistematski procenjuje performanse svojih poslovnih partnera u oblastima bezbednosti, zdravlja, zaštite životne sredine, društvenih standarda i fer poslovnih praksi. Do 2030. godine očekuje se da 85 odsto Henkelovih dobavljača ispuni kriterijume održivosti koje je kompanija definisala. Inicijative koje obuhvataju više industrija, poput „Together for Sustainability (TfS)“, kao i ciljane programe podrške za mala i srednja preduzeća među dobavljačima, predstavljaju ključne pokretače ove ambicije.
 
Henkelov napredak u oblasti održivosti potvrđuju i međunarodno priznate ocene. U CDP evaluaciji za 2025. godinu, Henkel je po prvi put dobio ocenu „A“ u kategoriji klime. Kompanija je takođe unapredila svoj učinak u najnovijoj EcoVadis oceni i ponovo dobila zlatnu medalju.

Kompletni pregled novih ciljeva održivosti dostupan je ovde.

*u skladu sa lokalnim zakonodavstvom i pristupima prilagođenim pojedinim regionima

O kompaniji Henkel
Henkel, sa svojim brendovima, inovacijama i tehnologijama, zauzima vodeće pozicije na tržištu širom sveta u industrijskom i potrošačkom sektoru. Poslovni sektor Adhezivi Tehnologije je globalni lider na tržištu lepkova, zaptivača i funkcionalnih premaza. U sektoru Consumer Brands, kompanija drži vodeće pozicije posebno u sektorima pranja veša i održavanja domaćinstva i nege kose na mnogim tržištima i kategorijama širom sveta. Tri najjača brenda kompanije su Loctite, Persil i Schwarzkopf. U fiskalnoj 2025. godini, Henkel je zabeležio prodaju od preko 20,5 milijarde evra i korigovani operativni profit od oko 3 milijarde evra. Prioritetne akcije Henkela su uvrštene u nemački indeks DAX. Održivost ima dugu tradiciju u Henkelu, a kompanija ima jasnu strategiju održivosti sa specifičnim ciljevima. Henkel je osnovan 1876. godine i danas zapošljava raznovrsni tim od više od 47.000 ljudi širom sveta, ujedinjen jakom korporativnom kulturom, deljenim vrednostima i zajedničkom svrhom: „Pioneers at heart for the good of generations “. Više informacija na www.henkel.rs 

Fotografski materijal dostupan je na: www.henkel.com/press

Kontаkt	Jelenа Gаvrilović Šаrenаc	Anа Krezić
Telephone	+381 60 207 22 09	+381 60 207 21 90
Emаil	jelenа.sаrenаc@henkel.com	anа.krezic@henkel.com
Henkel Srbijа d.o.o.